kardosdrur/scandi-wiki huggingface dataset:
Vejle Idrætshøjskole

Vejle Idrætshøjskole er en dansk folkehøjskole stiftet af Svend Aage Thomsen i 1943 som Den Jyske Idrætsskole. Skolen skiftede i 1998 navn til det nuværende. Højskolen har idrætten som hovedinteresse, men der undervises også i almene højskolefag.

I dag drives der på stedet foruden højskole også kursuscenter og efterskole.

Historie 

Svend Aage Thomsen grundlægger Den Jyske Idrætsskole i 1942 og det første elevhold starter i november måned 1943. Det første hold elever er lille, og består af elever der kommer fra andre højskoler, som er blevet lukkede af besættelsesmagten. De kommer for at dyrke især boldspil, atletik og uddanne sig til undervisere i det frivillige idrætsliv. Svend Aage Thomsen ser skolen som et åndeligt værn og et sted at samles for den danske ungdom i turbulent tid.

Gennem 2. verdenskrig er en del af eleverne aktive i modstandsbevægelsen. Angiveligt skulle der stadigvæk ligge mælkejunger med våben begravede ude i Nørreskoven. Svend Aage Thomsen tager selv perifært del i modstanden og filmer bl.a. en jernbanesabotage.

Højskolens kursuscenter åbnes i 1971. Centeret inkluderer en træningssal, auditorier og 43 enkeltværelser. Op gennem 1970'erne bliver der bygget yderligere til, og højskolen får f.eks. flere klasseværelser.

Vejle Idrætsefterskole åbner i 2007, hvilket betyder, at højskoleeleverne rykker over i den nyeste del af kursusafdelingen, som derved bliver halveret, mens efterskoleeleverne overtager de tidligere højskolefaciliteter.

Forstandere på skolen 
 1942-1961 Svend Aage Thomsen
 1961-1967 Aksel Bjerregaard & Tage Søgård (til 1964)
 1967-1982 Bjarne Hauger
 1982-1984 Tage Benjaminsen
 1984-1999 Ole Worm
 1999-2006 Bent Serup
 2006-2007 Torben Espersen, konstitueret forstander
 2007-2009 Lars Kjærsgaard
 2009-2010 Erik Sidenius Jensen, konstitueret forstander
 2010-? Ole Damgaard

Ekstern henvisning 
 Vejle Idrætshøjskoles hjemmeside
 Vejle Idrætshøjskoles historie

Folkehøjskoler i Danmark
Idrætshøjskole
Etableret i 1943
Idrætshøjskole
Idrætshøjskole
Atlanta Falcons

Atlanta Falcons er et professionelt amerikansk fodboldhold, der er placeret i Atlanta, Georgia. Atlanta Falcons spiller i divisionen NFC South, som desuden omfatter holdene Carolina Panthers, New Orleans Saints og Tampa Bay Buccaneers.

Holdet, der kom med i NFL i 1966, tegnede kontrakt med den danske kicker Morten Andersen, kort efter at 2006-sæsonen var påbegyndt. Morten Andersen har spillet i NFL-ligaen siden 1982.

Bobby Petrino overtog ansvaret som head coach den 8. januar 2007 efter at Jim Mora var blevet afskediget. Bobby Petrino kom fra en stilling som head coach hos University of Louisville. I dag er Arthur Blank ejer af Atlanta Falcons.

Falcons har været i Superbowl to gange – Super Bowl XXXIII, spillet 31. januar 1999 og Super Bowl LI, spillet 5. februar 2017. I begge kampe tabte Atlanta Falcons til henholdsvis Denver Broncos og New England Patriots.

Interessant her er, at holdet kom i finalen i 1999 via et Fieldgoal af Morten Andersen i overtid. Falcons vandt i 1998 en kamp mod Minnesota Vikings med 30-27. 

Der er flere kendte personer der støtter holdet, som fx: Samuel L. Jackson, Ludacris, T.I. og Justin Bieber.

I 2002 købte Arthur Blank Atlantas hold fra langtids ejeren Rankin Smith. Arthur Blank er grundlægger af Home Depot.

Deres daværende Quarterback Michael Vick,(som spiller i nr 7), har en interessant spillestil. Hvor mange quarterbacks kaster ell. laver et "hand off" løber Vick ofte selv med bolden. Han løber faktisk så meget, at han i år (2006) slog rekorden for flest yards løbet af en QB nogensinde i NFL på en sæson. Dette skete faktisk samme dag som deres Kicker, danske Morten Andersen, slog rekorden for flest scorede point nogensinde af én spiller i NFL. Før sidste sæson blev Michael Vick fyret efter en skandale, der involverede hundeslagsmål.

Noter

Eksterne henvisninger 

 

Hold i NFL
Falcons
Etableret i 1966
Mosekonens bryg

Mosekonens bryg (også kaldet mosekonebryg) er et gammelt begreb for en art tåge, der optræder i det sene efterår ved tusmørke, når det er vindstille, og en varm dag følges af pludseligt temperaturfald. I dalsænkninger, lavninger, moser og på fugtige enge ligger da vandmættet, varm luft, og den nedfaldende kolde luft kan lægge sig som et låg ovenpå. Man ser en kompakt, mælket tåge op til knæhøjde. Det hedder i folkemunde, at "mosekonen brygger".

Termodynamisk er systemet i uligevægt, men holder sig selv "i skak", indtil der ved den mindste forstyrrelse udløses nogen energi, hvorved der dannes en hvirvel i brygget, og en del af det stiger til vejrs og kondenserer omtrent ved brysthøjde. Da hedder det, at "elverpigerne danser".

Omtrent under samme vejrforhold sker det, at "lygtemændene er ude". Da er der tale om, at selvantændende metan (sumpgas) danner små blå flammer, der popper rundt, som frøer kvækker i en mose. Vanddampen laver en optisk spredning, så ligheden med små mænd, der render omkring med lygter, er fortryllende.

Lygtemænd og elverpiger er strengt taget harmløse for det sunde sind, men i gamle dage ansås det for klogt at holde sig inden døre. Talemåden at "jage lygtemænd" sigter til den tummelumskes vildveje.

I modsætning hertil er elverkvinden (elverfolk) farlig og lokker med sin skønhed mænd i mosen – ned til mosekonen. Mosekonen er dog intet sagnvæsen, da ingen sagn er kendt om hende.  I sit eventyr Pigen, der trådte på brødet skildrer H.C. Andersen dog mosekonens bryggeri som et forværelse til helvede, med "alle de våde skrubtudser og fede snoge, som her filtrer sig sammen"; her kommer fanden og hans oldemor også på besøg. 

Øverst i hierarkiet stod elverkongen i Elverhøj. Hos Goethe: Wer reitet so spät... (= Hvem rider så sent?) i digtet Erlkönig.

Ib Spang Olsen skrev i 1957 en børnebog, Mosekonens Bryg, hvor han fortæller om Mosekonens familie og brygning som noget, der holder livet i gang i mosen.

Noter 

Folketro
Meteorologi
Roger D. Kornberg

Roger David Kornberg (født 24. april 1947) er en amerikansk videnskabsmand og professor i Structural Biology (der indgår som del af mikrobiologi) ved Stanford University School of Medicine.

Kornberg blev tildelt Nobelprisen i kemi i 2006 for sine studier af den molekylære basis for "eukaryotisk transcription", som forklarer den proces, hvorunder genetisk information fra DNA kopieres til RNA.

Hans far, Arthur Kornberg, som ligeledes er professor ved Stanford University, blev tildelt Nobelprisen i medicin i 1959.

Eksterne henvisninger 

 Roger Kornberg Laboratory (officiel hjemmeside)
 Oversigt over Kornbergs publikationer

Biologer fra USA
Nobelprismodtagere i kemi
Nobelprismodtagere fra USA
Ansatte ved Stanford University
Metro Cash & Carry

Metro Cash & Carry International GmbH er en international grossistvirksomhed, startet i 1964 i den tyske by Mülheim i Ruhr-distriktet og ejet af Metro AG, der har hovedsæde i Düsseldorf. Kæden består af 544 varehuse i 28 lande. Samlet omsætter de for 30,6 milliarder euro og beskæftiger 106.878 ansatte (2009). 

Metro Cash & Carry er totalleverandør til køkken og kontor, hovedsageligt i mindre virksomheder.

I Danmark 
I Danmark var varehusene åbne for alle med kundekort, både erhvervsdrivende og privatpersoner.
Det første danske varehus blev åbnet i 1971 og i 2014 fandtes der fem varehuse i landet; Glostrup (hovedkontor), Sluseholmen, Kolding, Aalborg og Århus.

I september måned 2014 valgte Metro at lukke deres fem varehuse i Danmark, da man ikke kunne køre en rentabel forretning i landet. 700 personer var ansat i den danske afdeling af selskabet.

Se også 
Lærernes Indkøbscentral

Referencer

Eksterne henvisninger 
 Officielle hjemmeside

Etableret i 1964
Fødevarevirksomheder fra Tyskland
Metro AG
Virksomheder i Düsseldorf
Grossistkæder
Keltec Salinero

Keltec Salinero er navnet på en hannoveransk vallak, der bliver redet af den hollandske rytter, Anky van Grunsven i Holland. Grunsven bliver trænet af sin mand, Sjef Jansen, til dagligt på Salinero. Hestens aftegn er stjerne, stor snip og sokker på alle fire ben

Historie 
Salinero avlet til springhest, men Sjef Jansen sagde, at den ville blive en fremragende dressurhest bedre end Ankys forrige hest, Gestion Bonfire, som hun blev Olympisk mester med. 

Hestens navn var Gestion Salinero, men blev ændret til Keltec Salinero, da Anky indgik en sponsoraftale med Keltec. 

Salinero har en fantastisk piaffe/passage, som er blevet bedømt som verdens bedste af samtlige dommere i 2005.

Resultater

2003 
 CDI-W i Maastricht (Holland): GP 70.083%, GPKür 79.975% 
 CDI-W i Mechelen (Belgien): GP 72.125%, GPKür 80.825% (1.plads)

2004 
 CDI-W i Amsterdam (Holland):GP 74.750%, GPKür 80.450% (1.plads)
 CDI-W i 's-Hertogenbosh (Holland): GP 75.208%, GPKür 81.400% (1.plads)
 CDI-W Finale i Düsseldorf (Tyskland): GP 75.208%, GPKür 81.400% (1.plads) 
 CDIO i Aachen (Tyskland): GPKür 83.650%, GPSpecial 77.160%, GP 75.416% (1.plads) 
 Olympiske Lege i Athen (Grækenland): GPKür 85.825%, GPSpecial 77.800%, GP 74.208% (Individuel Guld)

2005 
 CDI 3*-W i 's-Hertogenbosch (Holland): GP 75.750%, GPKür 83.600% (1.plads)
 CDI-W i Düsseldorf (Tyskland): GP 77.416%, GPKür 84.425% (1.plads)
 CDI-W Finale i Las Vegas (USA): GPKür 86.725%, GP 78.000% (1.plads)
 CDI 3* i Gelderland (Holland): GPSpecial 78.640%, GP 78.212% (1.plads) 
 CH-EU-D i Hagen (Tyskland): GPKür 83.000%, GPSpecial 76.160%, GP 77.417% (1.plads)
 CDIO 3* i Aachen (Tyskland): GPKür / CDIO 81.525%, GPSpecial / CDIO 70.960%, GP / CDIO 74.500%
 CDI 3*-W i Maastricht (Holland): GPKür 82.375%, GP 78.000% (1.plads)
 CDI-W i London-Olympia (Storbritannien): GPKür 82.850%, GP 76.083% (1.plads)
 CDI-W i Mechelen: (Belgien) GPKür 83.600%, GP 76.126% (1.plads)

2006 
 CDI 3*-W i 's-Hertogenbosch (Holland) GPKür 87.925% (Verdens rekord), GP 77.375% (1.plads)
 CDI-W Finale i Amsterdam (Holland): 78.250% (1.plads) 
 CHIO i Rotterdam (Holland): GP 81.33% (Verdens Rekord) 
 WEG i Aachen : GPKür 86.10% (1. palds), GP 77.80% (2.plads)

Berømte heste
Equites

Equites var ryttere i den tidlige romerske legion.

Sociale klasser i antikkens Rom
Romerrigets militær
Militære enheder
Triarii

Triarii var de mest erfarne legionærer, og tredje linje i den tidlige romerske legion. De blev ofte brugt som vagtkorps i de romerske feltlejre.

Romerrigets militær
Militære enheder
Hastati

Hastati var en type af tropper i den romerske republik. De udgjorde typisk første linje i den romerske legion og var de mindst erfarne.

Romerrigets militær
Militære enheder
Pilum

Pilum (flertal pila) er et kastespyd, de romerske legionærer brugte.

Spyddet havde et blødt stykke jern bag spidsen, så det bøjede når det ramte sit mål. Dette gjorde det umuligt at kaste spyddet tilbage og hvis spyddet havde sat sig fast i et skjold, måtte fjenden smide skjoldet fra sig, hvis han ville rykke frem.

Gaius Marius synes at være hovedmanden bag indførsel af pilum..

Se også
Pil
Spyd

Romerriget
Våben
Spyd
Pila

Pila kan henvise til forskellige artikler:

 Pila, Italien – skisportssted i Italien.
 Piła – en by i Polen.
 Pila (spyd) – romersk kastespyd.
Breaking news

Breaking news er et begreb, der stammer fra amerikanske nyhedskanaler som f.eks. CNN. Begrebet dækker oprindeligt over nyheder, der bryder ind i den normale programflade og sendes direkte. Breaking news er ofte ledsaget af en særlig grafik eller logo, der understreger nyhedens vigtighed, og logoet kan igen være ledsaget af særlig dramatisk musik. På den måde virker breaking news ofte som lidt af en "seermagnet". 

Begrebet er siden hentet ind i det danske sprog, hvor det ofte i nyhedsformidling bruges om nyheder, der er meget store, opsigtsvækkende, dramatiske eller sensationelle. Det bruges også ofte i begrebets oprindelige betydning om nyheder, der er så store, at de bryder ind og rydder alt andet, men begrebet er blevet udvandet noget, og bruges ofte bare om alle store nyheder eller nyheder, der stadig er under udvikling.

Eksempler 
Terrorangrebet den 11. september 2001 medførte at stort set alle TV-kanaler valgte at afbryde programfladen pga. breaking news. Ligeledes skete det ved andre historiske begivenheder, som Berlinmurens fald.

Udvanding af begrebet 
Det er blevet påstået, at kravene til Breaking News er lavere på TV2 News end i andre medier: For eksempel blev anholdelsen af tre personer, der planlagde et mord på Kurt Westergaard bragt som Breaking News, mens den på andre TV-kanaler ikke forstyrrede den planlagte programflade.
Også planlagte begivenheder, som fx offentliggørelsen af kommisionsrapporter, bliver ofte bragt som Breaking News.

Omvendt brug 
I takt med, at begrebet har vundet indpas, er en ironisk eller sarkastisk brug af begrebet også blevet populær. Her bruges begrebet f.eks. om mindre eller ubetydelige nyheder, som nogen prøver at ophøje til noget stort og dramatisk.

Eksterne henvisninger 
 Kommunikationsforum.dk: Det sjette nyhedskriterium – banalitet eller breaking news

Journalistik
Overførselsindkomst

Overførselsindkomst betegner indkomster, som det offentlige stiller til rådighed for borgere, der opfylder visse betingelser. Dagpenge, folkepension, kontanthjælp, SU osv. er vigtige danske eksempler. Overførselsindkomsterne gives uden noget krav om modydelse. Offentligt ansattes løn, apanage og lignende er dermed ikke overførselsindkomster.

De vigtigste typer af overførselsindkomster 

Man skelner mellem indkomsterstattende og ikke-indkomsterstattende overførsler. De førstnævnte, som er langt den betydeligste gruppe, gives til personer, som ikke forsørger sig selv på anden vis, og er beregnet til at udgøre et indkomstgrundlag, som modtagerne kan leve af. Ikke-indkomsterstattende overførsler er beregnet som et supplement til anden indkomst. Denne type omfatter blandt andet børne- og ungeydelse og boligstøtte.

Overførselsindkomster til 16-64-årige 

Antallet af 16-64-årige modtagere af overførselsindkomster i 2007 og 2014 som opgjort af Danmarks Statistik fremgår af nedenstående tabel. I alt var der i 2014 776.000 modtagere af overførselsindkomster i aldersgruppen. Heraf var knap 319.000 enten på efterløn eller førtidspension (tilbagetrækning i tabellen), mens 106.000 var ledige. Gruppen af "øvrige ydelsesmodtagere" dækker først og fremmest over personer på kontanthjælp og sygedagpenge.

Fra 2007 til 2014 er antallet af overførselsindkomstmodtagere faldet med knap 14.000 personer. Det dækker over en stigning i antallet af ledige som følge af den økonomiske krise på ca. 30.000 personer, et endnu større fald i antallet af folk på tilbagetrækning (efterløn og førtidspension), ca. 20.000 flere i støttet beskæftigelse og godt 15.000 færre på barselsdagpenge.

SU-modtagere, som i 2014 udgjorde 320.000 personer, indgår ikke i denne statistik. Det samme gælder folkepensionisterne, som jo er over 65 år, og som udgør godt en million mennesker. Folkepensionisterne er dermed langt den mest talrige af personerne på overførselsindkomst.

Referencer
Jonas Wergeland

Jonas Wergeland er den fiktive hovedperson i Jan Kjærstads romantrilogi Forføreren, Erobreren og Opdageren. Temaet for trilogien er at beskrive mennesket, og de tre romaner prøver fra hver sin vinkel at sætte ord på Jonas Wergeland, hvorefter det bliver læserens opgave at forstå ham i sin helhed. Pointen er ligetil: Mennesket er en ualmindelig sammensat og modsætningsfyldt størrelse.

Litterære personer
The Defenders

The Defenders var en dansk beatgruppe, der blev dannet i foråret 1962 i København som en af de første danske beatgrupper. Gruppen bestod af Flemming Knud Sørensen (sang og guitar), Jens Henrik Dahl (guitar), Rudolph Alexander Hanius Hansen (bas) og Ken Gudman (trommer).

Gruppen vakte opsigt bl.a. som følge af sin humoristiske sceneoptræden og opnåede i midten af 1960'erne stor popularitet. Gruppen indspillede i starten sange på engelsk som de fleste andre af datidens pigtrådsbands, herunder sange som "Mashed Potatoes"/"Cadillac" (Sonet, 1965), og "Wolly Bully" (Sonet 1965). Gruppen udgav den R&B-inspirerede album The Defenders i 1965.

I slutningen af 1966 ændrede gruppen stil og forsøgte sig med en række udgivelser på dansk, herunder "Jeg har aldrig fået noget" (Sonet) og i 1967 medvirkede gruppen i Jeg er sgu min egen med sangen "En lille nisse". Senere samme år udgav gruppen albummet Looking at You, der dog blev en mindre succes. Ken Gudman forlod gruppen i 1967 og senere samme år forlod også Jens Henrik Dahl gruppen, hvorefter de to dannede Young Flowers sammen med Peter Ingemann. Flemming "Knud" Sørensen forlod også The Defenders i 1967, der i de følgende år blev videreført med skiftende besætninger, dog uden nogen større succes.

Kilder 
 Rock, Musikkens Hvem-hvad-hvor, Peder Bundgaard, Politikens Forlag, 1974
 Biografi på dk-rock.dk

Rockgrupper fra Danmark
Musikgrupper fra 1962
Rejsen til månen

Rejsen til månen, udgivet 1867, er titlen på en novelle af den amerikanske forfatter og digter, Edgar Allan Poe. Også udgivet i 1969 under titlen Hans Pfaalls rejse til maanen. Oprindelig udgivet på engelsk 1835 under titlen Hans Pfaall og i 1842 som The Unparalled Adventure of One Hans Pfaall

Handling 

En tilfældig dag i Rotterdam kommer der en luftballon, bærende på en lille, spøjst udseende mand, til syne på himlen. Manden kaster en skrivelse ned til byens måbende beboere, hvorefter ballonen igen flyver væk. Skrivelsen bliver samlet op af nogle af byens fremtrædende beboere, og i den kan de læse en utrolig beretning, skrevet af novellens hovedperson, Hans Pfaall. Beretningen fortæller om Pfalls dalende lyst til livet – en dalende lyst, der havde fået ham til at overveje selvmord som den eneste udvej. En dag, da han vandrer omkring i sin armod, finder han imidlertid en bog hos den lokale boghandler, der fanger hans opmærksomhed. Inspireret af bogen, udvikler Pfaall en række sindrige videnskabelige konstruktioner, der lader ham bygge en luftballon. En nat – hjulpet af tre intetanende kreditorer, der egentlig er en del af grunden til hans fortvivelse – stiger han til vejrs i ballonen og forlader således denne verden uden at begå selvmord (kreditorerene omkommer uheldigvis ved en eksplosion under opstarten). Pfall beskriver herefter, hvordan han gennem mange dage ved hjælp af en række snedige opfinderlser stiger stadig højere og højere til vers med en ambition om at nå månen. Til sidst – efter mange anstrengelser og livstruende øjeblikke – lander han på månen og opdager, at den er beboet af små, grimme mænd uden ører. Pfaall slutter sit brev med at bede om lov til at vende tilbage til jorden – på trods af hans økonomiske situation og hans udåd, som kostede de tre kreditorer livet. Historien er imidlertid for utrolig for Rotterdams lærde og med en række argumenter, der både forklarer den lille mand i ballonen og Pfaalls forsvinden på anden vis, undlader man at gøre mere ved sagen.

Udgivelse af novellen 
The Complete Tales & Poems of Edgar Allan Poe, Castle Books, 1985
Poe, Edgar Allan: Hans Pfaalls Rejse til Maanen, Teknisk Forlag, 1969
Andersen, Carit (1987) Edgar Allan Poe: Sælsomme fortællinger, Carit Andersens forlag.

Noveller
Bariumsulfat

Bariumsulfat (BaSO4) er et tungtopløseligt sulfat. Bariumsulfat bruges som kontraststof. Da det er tungtopløseligt, kan det passere gennem kroppen uden at gøre megen skade.

Se også 
 Barium

Sulfater
Dermot Bolger

Dermot Bolger (født 1959) er en irsk romanforfatter født i Dublin (Northside).

Romaner 
 Night Shift, Dingle, Brandon, 1985, London, Penguin, 1993, AE Memorial Prize.
 The Woman’s Daughter, Dublin, Raven Arts Press, 1987, 1991, Macaulay Fellowship, 
 The Journey Home, London, Viking, 1990.
 Emily’s Shoes, London, Viking, 1992.
 A Second Life, London, Viking, 1994.
 Father’s Music, London, Flamingo,1997.
 Temptation, London, Picador, 2001.
 The Family on Paradise Pier, 2005

Teater 
 The Lament for Arthur Cleary, 1989, Samuel Beckett Award, Stewart Parker BBC Award, Edinburgh Fringe First.
 Blinded By The Light, 1990, O.Z. Whitehead Prize.
 In High Germany, 1990.
 The Holy Ground, 1990.
 One Last White Horse, 1991.
 A Dublin Bloom, Dublin, New Island Books, 1995. 
 April Bright, 1995
 A Dublin Quartet, London, Penguin, 1992.

Antologier 
 After The War Is Over, Dublin, Raven Arts Press, 1984.
 A New Primer For Irish Schools, Dublin, Raven Arts Press, 1985.
 The Dolmen Book of Irish Christmas Stories, Portlaoise, Dolmen, 1986.
 The Bright Wave / An Tonn Gheal : Poetry in Irish Now, Dublin, Raven Arts Press, 1986.
 Selected Poems of Francis Ledwidge, Dublin, New Island, 1992.
 The Picador Book of Contemporary Irish Fiction, London, Picador, 1993.
 Ireland in Exile : Irish Writers Abroad, Dublin, New Island Books, 1993.

Poesi 
 Never A Dull Moment, Dublin, Raven Arts Press, 1979.
 Internal Exiles, Portlaoise, Dolmen, 1986.
 The Habit Of Flesh, Dublin, Raven Arts Press, 1979.
 Finglas Lilies, Dublin, Raven Arts Press, 1980.
 No Waiting America, Dublin, Raven Arts Press, 1981.
 Leinster Street Ghosts, 1989.
 The Chosen Moment, Dublin, New Island, 2004.

Essay 
 Invisible Cities : The New Dubliners – A Journal Through Unofficial Dublin, Dublin, Raven Arts Press, 1988.
 Invisible Dublin : Letters from the New Island, Dublin, Raven Arts Press, 1992.

Fællesarbejde 
 Finbar’s Hotel, London, Picador, Dublin, New Island Books, 1997. Skrevet med Jennifer Johnston, Anne Enright, Roddy Doyle, Joseph O’Connor, Colm Toibin og Hugo Hamilton.
 Ladies’ Night at Finbar’s Hotel, London, Picador, Dublin, New Island Books, 1999.

Film 
 The Disappearance of Finbar, 
 Edward No Hands,

Andre 
 The Valparaiso voyage, London, Flamingo, 2001.

Forskning om Dermot Bolger 
 Doktorafhandling : La réécriture de l'histoire dans les romans de Roddy Doyle, Dermot Bolger et Patrick McCabe.(forfatter : Alain Mouchel-Vallon, Reims universitet, Frankrig, 2005)

Eksterne henvisninger 
http://www.sudoc.abes.fr 

Romanforfattere fra Irland
Personer fra Dublin
Dramatikere fra Irland
Digtere fra Irland
Essayister fra Irland
Roddy Doyle

Roddy Doyle (født 8. maj 1958) er en irsk romanforfatter fra Dublin (Northside).

Udgivelser

Romaner 
 The Barrytown Trilogy
 The Commitments (1987, film 1991). 
 The Snapper (1990, film 1993). 
 The Van (1991, film 1997). 
 Paddy Clarke Ha Ha Ha (1993) 
 The Woman Who Walked Into Doors (1997) 
 A Star Called Henry (1999) 
 Oh, Play That Thing! (2004) 
 Paula Spencer (2006)

Noveller 
 The Slave 
 Not Just For Christmas (1999)

Andre 
 Rory and Ita

Fællesarbejde 
 Finbar’s Hotel, London, Picador, Dublin, New Island Books, 1997. Skrevet med Jennifer Johnston, Anne Enright, Dermot Bolger, Joseph O’Connor, Colm Tóibín og Hugo Hamilton.

Teater 
 Brown Bread (1987) 
 War (1989)

Filmmanuskripter 
 Family (1994) 
 When Brendan Met Trudy (2000)

Børneliteratur 
 The Giggler Treatment 
 Rover Saves Christmas 
 The Meanwhile Adventures

Forskning om Roddy Doyle 

 Doktorafhandling : La réécriture de l'histoire dans les romans de Roddy Doyle, Dermot Bolger et Patrick McCabe. (forfatter : Alain Mouchel-Vallon, Reims universitet, Frankrig, 2005)

Romanforfattere fra Irland
Personer fra Dublin
Novelleforfattere fra Irland
Børnebogsforfattere fra Irland
Manuskriptforfattere fra Irland
Dramatikere fra Irland
Patrick McCabe

Patrick McCabe (Født 1955) er en irsk romanforfatter fra Clones, County Monaghan.

Romaner 
 Music on Clinton Street, Dublin, Raven Arts Press, 1986.
 Carn, London, Aidan Ellis, 1989.
 The Butcher Boy, London, Pan, 1992, Irish Times / Aer Lingus Prize.
 The Dead School, London, Picador, 1995.
 Breakfast on Pluto, London, Picador, 1998.
 Mondo Desperado, London, Picador, 1999.
 Emerald Germs of Ireland, New York, HarperCollins, 2001.
 Call Me the Breeze, London, Faber, 2003.

Børneliteratur 
 The Adventures of Shay Mouse, Dublin, Raven Arts Press, 1985.

Teater 
 Frank Pig Says Hello, 1992.
 Loco County Lonesome, 1994.

Film 
 The Butcher Boy, (skrevet med Neil Jordan), 1998.
 A Mother’s Love Is a Blessing. RTE : 1994.

Forskning om Patrick McCabe 
 Doktorafhandling : La réécriture de l'histoire dans les romans de Roddy Doyle, Dermot Bolger et Patrick McCabe.(forfatter : Alain Mouchel-Vallon, Reims universitet, Frankrig, 2005)

Henvisninger 
 http://www.sudoc.abes.fr

Romanforfattere fra Irland
Dramatikere fra Irland
Børnebogsforfattere fra Irland
Manuskriptforfattere fra Irland